සොහොනමංගල්‍යය දිනනොවැම්බර් 1 [1]රාකෙල් (හෙබ්‍රෙව්: רחל, සම්මතය Raḥel ටයිබේරියානු Rāḫēl, Rāḥēl ISO 259-3 රාහෙල් ; තේරුම "බැටළු දෙන"[2], භාෂා රීතියානුකූල: පාරිශුද්ධික තැනැත්තී[උපහරණ ඇවැසිය]) වනාහී, හෙබ්‍රෙව් බයිබලයෙහි විස්තර කෙරෙන ආකාරයට, අනාගතවක්තෘවරයෙක් සහ   බයිබලීය  පීතෘමූලිකයන් තිදෙනාගෙන් එක් අයෙකු වූ ජාකොබ්ගේ ප්‍රියතම භාර්යාවද , ජෝසප් සහ  බෙන්ජමින් ගේ මවද වූවාය. ඇය  ලාබන්ගේ දියණිය සහ ජාකොබ්ගේ පළමු භාර්යාව වූ ලෙයාගේ බාල සොහොයුරියද වූවාය. ජාකොබ් ඇයගේ ඥාති සොහොයුරිය වූයේ, ජාකොබ්ගේ මව වූ  රෙබෙකා ලාබන්ගේ සොහොයුරිය වූ නිසාවෙනි.ජාකොබ් වෙත විවාහය[සංස්කරණය]ශුද්ධවූ බයිබලයෙහි රාකෙල් පළමුවෙන්ම සඳහන් වන්නේ උප්පත්ති 29 හිදී වන අතර එහිදී  ඇයගේ බැටළුවන්ට වතුර බොන්ට දෙමින් සිටින විට ජාකොබ් ඇය හමුවන්නේය. ඔහුගේ මවගේ සොහොයුරු ලාබන් හමුවනු පිණිස ඔහු මහත් දුරක් ගෙවා පැමිණ සිටියේය. ඔහුගේ කෝපාවිෂ්ට නිවුන් සොහායුරු ඒසව්ගෙන් පරිස්සම් කරනු පිණිස රෙබෙකා විසින් ඔහුව එහි යවනු ලැබුවාය.ජාකොබ් එහි නැවැතී සිටි අතරතුර, රාකෙල්ට පෙම් බැඳ ඇය සරණ පාවා ගැනුමට හිලව් පිණිස ලාබන් හට අවුරුදු සතක් සෙවය කිරීමට එකඟ වූයේය. 